****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*„Keď sa dvaja, alebo traja modlia v Ježišovom mene dostanú to....“*

 Týmito slovami Pána Ježiša som vo štvrtok a piatok privítal pätice veriacich, ktorí mohli byť spolu so mnou na slávení Eucharistie. A my máme možnosť byť nie iba dvaja a traja, ale hneď šiesti. Prosím - využime to. Nie iba byť, prísť fyzicky do kostola, ale modliť sa. Na 2. strane vo farských oznamoch si prečítajte kľúč a šírte ho prosím ďalej. Nie náhodou je núdzový stav 1.10. aj tento súčasný model s 6 ľuďmi od 15.10. na Eucharistii rámcovaný aj spomienkami na dve veľké karmelitánky: Teréziu z Lisieux a Teréziu Avilskú. Obidve boli v tichu, obidve mali vo svojej misii predovšetkým modlitbu. Modlitbu nie ako iba vyprosiť niečo dôležité pre seba a svet, modlitbu ako predovšetkým rozhovor s Bohom, kde je človek viac ochotný načúvať. Byť ticho a vnútorne sa disponovať na poznanie no oveľa viac aj na realizovanie Božej vôle. Vytvorme v týchto dňoch dvojice, či trojice pre nie iba sv. omšu, k čomu Vás vyzývam a prosím, ale aj pre úprimnú modlitbu v chráme alebo doma. Ale nie iba v štýle: „Pane Bože daj, pomôž ! ! ! “ ale predovšetkým: „Pane Bože ďakujem ti, zmiluj sa nad nami a ukáž nám, čo touto situáciou pandémie nám chceš povedať“. Počúvajme, stíšme sa...veď modlitba je predovšetkým o načúvaní. Boh najlepšie a jediný vie, čo potrebujeme my ešte skôr ako si len pomyslíme. Problém je v tom, že my nevieme, čo chce v konkrétnosti života Boh a preto to bez modlitby nejde. A ani nepôjde. Veď aj samotná učiteľka Cirkvi sv. Terézia Avilská povedala: „ MODLITBA je najlepší spôsob ako pomôcť druhým ! ! ! “

 Veľmi pekne nás k tomu vyzýva aj spišský pomocný biskup Mons. Jám Kuboš: „Nastávajúce dni a týždne obmedzení môžeme zužitkovať na poznanie Božieho zámeru s nami a so svetom - a to všetko v tichu, uvažovaní a v modlitbe. V tej osobnej v tichu samoty, aj v spoločnej - v duchovnom spojení liturgického slávenia cez masmédiá. Teším sa, že aj takáto možnosť tu zostala - aby šiesti ľudia mohli byť na slávení Eucharistie bez toho, že by sa obávali možných sankcií. Totiž ešte na jar sa ukázalo, že máme medzi nami v našej spoločnosti niekoľko neprajníkov, ktorí vtedy hľadali akúkoľvek zámienku na diskreditáciu Cirkvi, hoci prvoradým terčom ich záujmu bol napr. niektorý biskup alebo kňaz. Na druhej strane si uvedomujem výzvu Druhého Vatikánskeho koncilu poznávať znamenia čias. Pápež František sa vyjadril v rannej homílii 23. októbra 2015 takto: "Pre pochopenie znamení čias je v prvom rade potrebné ticho: zotrvať v tichu a pozorovať. A potom reflektovať v našom vnútri. Napríklad: Prečo je teraz tak veľa vojen ? Prečo sa stalo to a to ? A modliť sa... Ticho, reflexia a modlitba. Len tak môžeme pochopiť znamenia čias, čo nám chce Ježiš povedať," citoval pápeža Františka Mons. Ján Kuboš, spišský pomocný biskup.

ˇppp

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * Ako na sv. omšu v núdzovom stave po 15. 10. : Na odporúčanie hovorcu biskupov Slovenska Martina Kramaru sú prednostne pozvaní na sv. omšu tí, za ktorých sa slúži daný úmysel. Je možné, že daná rodina sa sv. omše z nejakého dôvodu nebude môcť zúčastniť. V tom prípade dotyčných prosím, aby mi v predstihu dali vedieť, či chcú aby ich úmysel bol slúžený. Ich fyzická prítomnosť nie je samozrejme podmienkou aby bol. Ak nechcú a dajú mi dopredu vedieť, úmysel sa zmení. Ak chcú a neprídu, môžu namiesto seba pozvať iných 4 ľudí. Kňaz a kostolník*(čka)* dopĺňajú šesticu. Opäť je veľmi dôležité, aby sme sa vedeli podeliť, obmeniť, aj tí, ktorí majú veľkú túžbu a nemali by problém prísť, nech ponúknu možnosť aj iným. Každopádne rešpektujme počet 6 osôb, aby nenastali problémy!!! Ostatní samozrejme sledujte prenosy sv. omší buď v rádiu, alebo televízii. Kto si žiada sv. prijímanie môže po každej sv. omši počkať a až keď sa sv. omša skončí, dostane Pána Ježiša. Vždy však pri zachovaní počtu 6 ľudí vo vnútri. Sledovať sv. omšu pred kostolom aj vzhľadom k počasiu, resp. k danej výnimke nie je možné. Veľmi odporúčam a povzbudzujem kostolníkov a kostolníčky v celej našej farnosti, aby ľuďom podľa potreby otvorili kostol v primeranom čase a aby sa z toho stalo pravidlo, ktoré bude aj na dverách oznámené. Pri vyhlásených adoráciách prosím buďte v kostole najviac 6. Opäť odporúčam vytvoriť pätice, resp. šestice a vzájomne si dohodnúť čas. Nemôže jeden adorovať hodinu ak majú záujem ostatní. Toto viem skoordinovať aj ja, ak sa mi všetci záujemcovia o adoráciu v predstihu osobne, či telefonicky prihlásite. Požiadať o sv. spoveď je rovnako tak možné kedykoľvek. Buďme ohľaduplní, ale využime to, čo máme ! ! !
* Birmovanci: Kto ešte nebol pre lístok birmovanca nech sa ohlási. Kto neposlal emeilovú adresu nech tak urobí. Do konca októbra prosím o odovzdanie, alebo emailove poslanie dotazníka, ktorý ste dostali. Vypĺňajte pravdivo, teda píšte to aká situácia je, nie aká by mohla byť u Vás a vo vašej duši.
* Birmovní rodičia: Birmovní rodičia, ktorí sú z našej farnosti, resp. majú tu trvalé bydlisko nech ma vyhľadajú aj s birmovným lístkom od utorka do piatku v čase 15.30 – 16.30 h. alebo po telefonickom objednaní a dohodnutí sa. Ďakujem ! ! !
* Adorácia: Poklona pred Oltárnou Sviatosťou bude v utorok a piatok hodinu pred sv. omšami v Kokošovciach, vo štvrtok a sobotu hodinu pred sv. omšami v Dulovej Vsi a v stredu pol hodinu pred sv. omšou v Žehni. Naraz môže maximálne adorovať 6 ľudí. Rešpektujme to ! ! !
* Stretnutia a katechézy: Ani birmovanci, ani prvoprijímajúci, ani ich rodičia nemajú!
* Zmena času: Na budúcu nedeľu 25.10. sa mení čas z letného na zimný: Hodinka sa posúva v noci z 3 h na 2 h. dozadu. Dlhšie teda spíme...

*Odvahu ukázať to najlepšie v nás Vám žehnajú + kaplán Štefan a farár Ľubik***Rímskokatolícka cirkev, farnosť Narodenia sv. Jána Krstiteľa**KOKOŠOVCE - Program bohoslužieb29.TÝŽDEŇ v období „cez rok“(19.10.2020 – 25.10.2020)

|  |  |  |  |  |  |
| --- | --- | --- | --- | --- | --- |
| 19.10 | PO | *Pondelok* *v 29. týždni cez rok* | DULOVA VES | 7.30 | + Vladimír +Vincent +Mária a ost. r. Hatokovej a Minarčíkovej *č.138* |
| 20.10 | UT | *Utorok* *v 29. týždni cez rok* | KOKOŠOVCE*Adorácia 17. h* | 18.00 | + Štefan + Magdaléna + Stanislav *č.37* |
| 21.10 | STR | *Streda* *v 29. týždni cez rok* | ZLATÁ BAŇA | 18.15 | ZBP Anna a rod. Pulikova – Kováčová *č.38* |
| ŽEHŇA*Adorácia 17. h* | 17.30 | + Anton + Marta + Maroš a ost. r. Dujčákovej *č.150* |
| 22.10 | ŠT | *Sv. Jána Pavla II. pápeža, Spomienka* | DULOVA VES*Adorácia 16.30* | 17.30 | + r. Lazorovej + r. Bidovskej *č.148* |
| KOKOŠOVCE | 18.00 | + Jozef *č.39* |
| 23.10 | PIA | *Piatok**v 29. týždni cez rok* | DULOVA VES | 17.30 | Ružencové bratstvo |
| KOKOŠOVCE*Adorácia 17. h* | 18.00 | + Jozef + Katarína + Anna + Pavol a ost. r. Petrekovej a Šmigovej *č.59* |
| LESÍČEK | 18.00 | *Sv. liturgia* |
| 24.10 | SO | *S nedeľnou platnosťou* | DULOVA VES*Adorácia 16.30* | 17.30  | Za Boží ľud farnosti |
| KOKOŠOVCE | 18.15 | ZBP r. Dlabajova a r. Oravcova *č.234* |
| 25.10 | NE | *30. nedeľa* *cez rok* | DULOVA VES | 8.30 | ZBP r. Kuklovej a Kočiškovej *č.139* |
| KOKOŠOVCE | 10.30 | Uzdravenie Terézie a Jána *č.86* |
| ZLATÁ BAŇA | 9.00 | ZBP Hanka, Darina a rod. Gardošikova *č.34* |
| ŽEHŇA | 9.30 | ZBP r. Ferkova *č.81* |
| LESÍČEK | 10.30 | *Sv. omša* |

*„Celá spoločnosť je v ťažkej situácii a neexistujú univerzálne riešenia a odporúčania,* *ktoré by neboli aj problematické. Prichádza mi tu na um ľudové porekadlo* *o sýtom vlkovi a celej ovci, ale skôr by s obavou, či smútkom si kladiem otázku,* *či nakoniec z toho nevznikne skôr dojem, že aj vlk ostane hladný aj ovca bude dotrhaná.* *Kto chce kritizovať a priori, bude vždy kritický, k akémukoľvek kompromisu.* *Pre veriacich je táto situácia výzvou k prehĺbeniu osobného duchovného života, najmä spoločnej modlitby v rodinách a využívanie mediálnych možností sledovania liturgií,* *ale aj k potvrdeniu kresťanských čností trpezlivosti, nádeje a medziľudskej pomoci."*  *vladyka Cyril Vasiľ**Dnešná misijná nedeľa v obmedzenom režime:*  Katolícka cirkev oslávi v nedeľu 18. októbra Svetový deň modlitieb za misie. Po prvýkrát sa slávil v rámci cirkvi na svete v roku 1926. Tohto roku budeme sláviť tento deň po 95-krát. Na Slovensku je známy pod názvom Misijná nedeľa. Slávi sa v každej katolíckej farnosti vo svete, ako deň modlitieb. Tradične je tento deň spojený s finančnou zbierkou na podporu misií, z ktorého sú financované projekty na pomoc núdznym a ohlasovanie evanjelia na všetkých kontinentoch. Na Slovensku sa budeme v tento deň modliť a finančne podporovať misie na Srí Lanke. Pápežské misijné diela na Slovensku pozývajú ľudí prispieť na špeciálnu misijnú e-zbierku. "Napriek nepriaznivej situácii, v ktorej sa nachádzame, sú takí, ktorí sú na tom ešte horšie," uviedli v najnovšom newslettri.  "Vzhľadom na to, že na Slovensku nie je možná v plnej miere tradičná kostolná zbierka na misie, je možné prispieť na misijnú e-zbierku. Svoje finančné príspevky môžete posielať na účet Pápežských misijných diel: SK88 0900 0000 0051 4976 4503 (SLSP), variabilný symbol: 1810. Do poznámky uveďte svoju adresu alebo e-mail," uviedli misijné diela k e-zbierke, ktorú realizujú pri príležitosti tradičnej Misijnej nedeli. Pápež František na tohoročnú Misijnú nedeľu vybral citát z knihy proroka Izaiáša: „Hľa, tu som, pošli mňa!“ (Iz 6,8) Každý sme krstom dostali poslanie hlásať Ježiša všade tam, kde sme. Otázka, na ktorú odpovedá Izaiáš, sa týka aj nás. Sme pripravení prijať misiu a vydať sa na cestu dobrodružstva viery? Je to pozvanie pre nás všetkých, „aby sme vyšli zo seba pre lásku k Bohu a k blížnemu“, napísal pápež František vo svojom posolstve na misijnú nedeľu. Komu vďačíme za to, že sa tento deň slávi v Cirkvi? V roku 1926 Najvyššia rada Pápežských misijných diel predložila vtedajšiemu pápežovi Piovi XI. návrh sláviť v celej cirkvi každý rok predposlednú októbrovú nedeľu ako deň misií, počas ktorého si kresťania pripomenú a oživia misijný záväzok vyplývajúci z krstu a podporia aj finančným darom rozvoj misijnej činnosti vo svete. Pápež bol týmto návrhom nadšený: „Táto myšlienka je dar z neba“. Odvtedy sa Svetový deň misií stal nástrojom pre napĺňanie základného poslania cirkvi – systematické ohlasovanie evanjelia celému stvoreniu. Október okrem toho, že je známy aj ako misijný mesiac je charakteristický aj ako mesiac modlitby ruženca. Modlitba ruženca je dôležitou modlitbou a je na nás, aby sme učili deti vytvárať si pozitívny vzťah k tejto modlitbe. V Pápežských misijných dielach preto pripravili materiály pre deti k modlitbe ruženca.  Na internetovej stránke www.misijnediela.sk môžu rodičia ale aj katechéti nájsť rôzne materiály, ktoré si môžu zároveň aj stiahnuť. Pripravili materiály k modlitbe misijného ruženca s vysvetlením jednotlivých farieb a k modlitbe ruženca za Srí Lanku, nakoľko sa budú venovať predovšetkých tejto krajine tento rok. "Taktiež sme zverejnili video ako si spraviť doma desiatkový ruženec na ruku a video piesne – ukazovačky „Pán Boh má v rukách celý svet“. Súčasťou materiálov je aj mp3 nahrávka alebo video spievaného desiatka," uvádzajú. *Zdroj: misijnediela.sk* |